Творчая спадчына Максіма Гарэцкага з’яўляецца адной з асноваў беларускай культуры ХХ стагоддзя. Яна працягвае ўплываць на новыя пакаленні беларускіх літаратараў і дзеячоў культуры ў цэлым. Тэмы, ўзнятыя і распрацаваныя Максімам Гарэцкім, — пытанне вайны і міру, ролі беларускага інтэлігента ў беларускім грамадстве, пытанне праўды жыцця і адстойванне яе ў літаратуры — надзвычай актуальныя і сёння.